**KONFUCIONIZAM**

**Značenje Konfucija i njegove škole za kinesku religiju**

Suvremenik Bude i Pitagore, Konfucije (K'ung Fu tse, učitelj K'ung) se rodio 551. g. pr.

Kr. Njegovi su roditelji živjeli u siromašnim prilikama u jednom selu okružja Chufu u

Shantungu. Oženio se u dobi od devetnaest godina. U braku je imao jednog sina i više kćeri.

Najprije je zauzimao mjesto nadglednika žitnih hambara i polja u službi plemićkog roda Chi.

U 22. godini počeo je oko sebe sakupljati učenike. Tek je u pedesetoj godini dobio višu

službeničku čast, koju je opet ubrzo izgubio. Najveći dio svoga života Konfucije je proveo na

putovanjima od jednog kneževog dvora do drugoga, na kojima se uzalud trsio feudalne

gospodare pridobiti za reforme, da spriječi propast kuće Čou. U 67. je godini izdao šest

starih klasika. To su bile u arhivama sačuvane zabilježbe službenih povjesničara i drugih

dvorskih službenika. Konfucije je mislio ća će odstraniti zla svoga vremena kad obznani riječi

svjedoka cvatućeg doba dinastije Čou. Umro je 479. g. pr. Kr.

Konfucije nije stvorio nikakvu novu religiju ni filozofiju, nego je samo nastojao ponovno

oživjeti religiju, svjetovni nazor i ćudoređe starih vremena, dinastije Šang, koji su počeli

propadati. Samog sebe naziva samo isporučiteljem starine i odbija da ga se zove stvarateljem

nečega novoga. On je prije svega propovijedao povratak starim mudracima. Religiozne misli

nikako ne stoje u središtu njegova mišljenja i djelovanja, on je u prvom redu bio političar i

moralist.

U njegovoj religioznoj slici na prvom mjestu stoje Nebo i predi. Pojam Neba je preuzeo

iz starina. Nebo mu je jedna viša moć, koja svijet uzdržava i određuje tijek događaja prema

svojim planovima. Tko uvrijedi Nebo, ne može se pred njegovom srdžbom nigdje sakriti. Kad

su mu predbacili daje bio u posjetu kod neke raspuštenice, on je svoju nevinost zajamčio

riječima: "Neka me Nebo odbaci, ako sam zlo učinio!" Kad je začuo grmljavinu ili hukanje

oluje, na časak se pognuo, da bi rasrđenom Nebu iskazao svoje poštovanje. Nikad se nije

tužio na određenja Neba i mirno je čekao, ma što god Nebo odredilo. On je težio da upozna

volju Neba. Za njega je mudrost bila u spoznaji nebeske volje. Govorio je da mu je Nebo dalo

njegovo poslanje i nitko mu se stoga ne može oprijeti. "Ako se nauk koji iznosim širi, to biva

zato jer je Nebo tako htjelo. Ako ga nestane, to biva zato jer je Nebo tako htjelo. Jedan čovjek

nije u stanju razoriti ga, jer što može jedan čovjek protiv volje Neba? Da je Nebo željelo

propast toga nauka, ne bi mi predalo oporučni zapis (legat) cara Wen (oca utemeljitelja

dinastije Cou). Budući da ono njezinu propast nije željelo, učinilo je mene njezinim čuvarom,

nitko protiv mene ništa ne može."

Kad je jedan njegov učenik obolio i umro, Konfucije je rekao: "To je volja Neba." Kad

mu je jedan mili učenik mlad umro, uzdisao je učitelj: "Ah, Nebo me bije, Nebo me bije."

Druge su mu poučne izjave: "Tko hoće upoznati čovjeka, mora najprije upoznati Nebo, koje

je ljudima dalo njihovu narav i svoj zakon!" "Nebo radi bez pripovijedanja. Ono upravlja

redovito odvijanje godišnjih doba i tako svemu bivstvu daje život bez ijedne riječi." "Svojim su

složnim radom Nebo i Zemlja proizveli sva bića." "Da se netko savršen rodio, to je u moći

Neba i Nebo je to učinilo kod rođenja velikih mudraca. No, to je iznimka. Pomalo se

usavršavati učenjem i naprezanjem - to je u moći čovjeka i uobičajenije put." "Vladanje ima

svoje korijene u Nebu. Mudrac koji ga obavlja, čini to u vezi s Nebom i Zemljom. Također

djeluje u skladu sa slavnim dušama pređa. Njegove osobe mora što je više moguće nestati da

bi Nebo i Zemlja djelovali." "Sin Neba (car) je treći u savezu Neba i Zemlje i pomaže bićima

dobro činiti. Sin Neba je čuvar naređenja Neba." "Obredi dolaze s Neba. Po njima su stari

vladari ostvarivali namjere Neba s obzirom na čovjeka i ispravljali naravne sklonosti ljudi. Koji

preko njih prelaze, propadaju, koji ih lijepo obdržavaju, uspijevaju."

Iz tih se izjava vidi da je Nebo za Konfucija osobno biće, a ne slijepo djelatni prirodni

zakon. No, on ne uzima stari izraz "Gornji car" *(Shang ti),* tako da mu je pojam Neba čistiji i

jasniji. Ali, s druge strane, pojavljuje se dualizam Neba i Zemlje koji međusobno surađuju.

Uz Nebo Konfucije je također priznavao nebeske i zemaljske bogove i duhove te

pokojničke duše. On drži obvezatnim prinošenje žrtava bogovima i dusima, ali im žrtvuje "kao

da bi bili prisutni". To nam pokazuje neku suzdržljivost u pitanju stvarne prisutnosti viših

bića kod žrtvovanja. Da Konfucije nije bio žarki štovatelj bogova pokazuje nam njegova izjava:

"Častimo duhove i demone, ali se držimo daleko od njih."

Revno brani štovanje pređa, ali osuđuje svaku pretjeranu raskoš kod sahrane i

manističkih žrtava. O pobližem opisu života duše poslije smrti kod Konfucija ne nalazimo

ništa. Na pitanje svog učenika o pojmu smrti, odgovorio je: "Kad ne poznamo život, kako

bismo poznali smrt?"

Veći dio Konfucijeva nauka govori o državi i ćudoređu. Za njega je država božanska

ustanova. Vladar je opunomoćenik Neba i mora savjesno izvršavati svoje poslove. Narod mora

činiti kreposti, jer je inače nemoguć zajednički život.

Konfucijev ideal *je jen,* što znači "ćudorednost, čovječnost". U toj ćudorednosti nalazi

čovjek mir. Ona je potpuno u volji "Čim ćudorednost zaželimo, ona je tu, ako je volja

upravljena na ćudorednost, nema zla". Konfucijevu etiku vodi optimistička vjera u snagu

dobre volje, koja ne bi bila oslabljena nasljednim grijehom. Ćudorednost je nerazdruživo

povezana s pravednošću "Plemenit čovjek smatra pravednost bitnom." Pravednost uključuje

dobrotu, ali se ona ne uzdiže do ljubavi prema neprijatelju. Na pitanje: "Sto bi ti rekao kad bi

netko htio nepravdu naplatiti dobrotom?", Konfucije odgovara: "Nepravda se naplaćuje

pravednošću, ali dobrota dobrotom."

Etika je za njega uglavnom negativna: mladić se mora čuvati zamamne djevojačke ljepote,

čovjek srednjih godina tučnjave, starac škrtosti. Evo Konfucijevog zlatnog pravila: "Tsi-kung

je zapitao: 'Daj jednu jedinu riječ, koja može vrijediti kao uporište za provođenje života.'

Učitelj je odgovorio: 'Možda riječ *uzajamnost (su).* Ne čini drugome što nećeš da se tebi

čini."

Za potpuniju sliku konfucionizma moramo spomenuti i Mencija. On nije bio Konfucijev

učenik, živio je naime 494. - 468. g. pr. Kr., alije bio njegovo duhovno dijete. Nebo mu je

vrhovno svjetsko počelo. Duhovno biće, koje upravlja svijetom i ljudskim djelima, vladarima

daje njihovu moć i dostojanstvo. O odgojnom djelovanju patnje Mencije je lijepo rekao: "Kad

Nebo hoće nekome udijeliti tešku dužnost, tada dopušta da njegov duh mnogo trpi, mišići

mu i kosti iznemognu, tijelo mu izgladni i od oskudice izgubi snagu, te ono pomuti i

porazbaca sve njegove pothvate. Time pobuđuje njegovu energiju, čeliči njegov značaj i

nadopunja što mu još manjka." U štovanju bogova Mencije je protiv suvišnoga. On smatra da

u državi na prvo mjesto dolazi narod, na drugo zemaljski bogovi, na treće knez. Ako zemaljski

bogovi, usprkos žrtvama, šalju narodu sušu i poplave, treba ih skinuti s prijestolja i

nadomjestiti novima. U štovanju pređa Mencije ništa ne izostavlja. Pokop mu je vrhunac svih

djela ljubavi djece za roditelje dok su drugi svečane konfucijevske sprovode oštro napadali.

**Uzdizanje konfucionizma do državne religije**

Da je Konfucija više stoljeća nakon njegove smrti zapala čast da bude najveći kineski

mudrac, on zahvaljuje jednome od velikih careva dinastije Han (206. pr. Kr. 220. nakon Kr.).

Njegovo nastojanje za spašavanjem dinastije Cou doživjelo je ponajprije velik neuspjeh. Više

stoljeća je njegov nauk bio kao mnogi drugi. Razlozi koji su careve Han, naročito cara Wu Ti

(156. - 186. n. Kr.) naveli, da pogoduju konfucionizmu bili su političke prirode. Trebalo je

jednom zauvijek ukloniti moć lenskog plemstva koje je stoljećima stvaralo nemire i na koncu

skrivilo propast dinastije Cou. Carevi dinastije Han nastojali su to postići stvaranjem

poslušnog činovničkog aparata. Izbor sposobnih kandidata obavljao se strogim ispitima, u

kojima je poznavanje Konfucijeva nauka bilo mjerilo sposobnosti. Položaj cara kao "Sina

Neba", kao božjeg opunomoćenika i posrednika između Boga i ljudi bio je za utvrđivanje

carske vlasti od neprocjenjiva značenja. Konfucijeva etika je bila izvrsno sredstvo za

podložnost puka. Obredi koji su kod konfucijevaca sličili obvezatnosti prirodnog zakona,

izražavali su nedostiživ položaj cara kao Sina Neba i istovremeno su svakom podaniku

ukazivali na njegov položaj u obitelji i državi. Budući daje država sastavni dio božanskog

uređenja svijeta, i stoga religiozne naravi, samo po sebi moralo je državno pravo postati

religijom, a religija državnim pravom. To usidravanje kineske države u religioznome stvarno

ju je i uzdržalo kroz dva tisućljeća. Stvaranjem republike (1912.) uklonjen je njezin stari

temelj, zato je njezina opstojnost bila izvrgnuta teškim potresima kakve ne pozna čitava

njezina povijest.

Uzdizanje samoga Konfucija išlo je dalje svojim tokom. Car Kao tau godine 195. pr. Kr

dopustio je obavljanje žrtava na Konfucijevom grobu. U prvom su kršćanskom stoljeću u školi

te žrtve bile zapovijedane, ali su tek u 6. stoljeću postale općenite. U sedmom mu je stoljeću

podijeljen naslov "najvišeg učitelja" i zapovijedana je gradnja hramova u njegovu čast. Godine

739. dobio je naslov kralja, a 1074. kraljevska je akademija tražila za njega naslov cara. Tek

1906. priznata mu je najviša božanska čast, kad je dinastija Mandžu poistovjećivanjem

Konfucijevih žrtava sa žrtvama Nebu pokušala utvrditi svoje klimavo prijestolje. Godine 1912.

bile su zabranjene žrtve Nebu kao i Konfuciju. Ali je već 26. rujna 1914. izdano dopuštenje za

ponovno oživljavanje Konfucijeva kulta. Preporodu konfucionizma su osobito doprinijeli

kršćanin SunYat-sen i bivši budist Liang Sun-ming. Ovaj posljednji je u snažnom *jen* vidio

ideal Kine. Mao Tse-tung je dokinuo spomendan Konfucija, alije upozorio svoje drugove da

jednako uče od K'ung fu tsea i Sun Yat-sena kao i od Marxa i Lenjina.

LITERATURA

RELIGIJA I RELIGIJE - Dr. Tomislav Ivančić

[www.maturski.org](http://www.maturski.org/)